stanford-oval/wikipedia huggingface dataset:
ท่าอากาศยานนานาชาติซานฟรานซิสโก

ท่าอากาศยานนานาชาติซานฟรานซิสโก (San Francisco International Airport) ตั้งอยู่ริมอ่าวซานฟรานซิสโก รัฐแคลิฟอร์เนีย สหรัฐอเมริกา ห่างจากตัวเมืองออกไปทางตอนใต้ประมาณ 21 กิโลเมตร (13 ไมล์) มีผู้ใช้บริการมากเป็นอันดับ 2 ของแคลิฟอร์เนีย เป็นรองจากลอสแอนเจลิส
ซานฟรานซิสโกยังเป็นท่าอากาศยานหลักของสายการบินยูไนเต็ดแอร์ไลน์ และหากเป็นไปตามแผนที่จัดเตรียมไว้ ก็จะเป็นท่าอากาศยานหลักของเวอร์จิ้น อเมริกา ด้วย
อาคารผู้โดยสาร และสายการบิน > อาคารผู้โดยสาร 1 > อาคารเทียบเครื่องบิน บี

คอนติเนนตัล แอร์ไลน์
ซันคันทรีย์แอร์ไลน์
ยูเอสแอร์เวย์
ยูเอสแอร์เวย์ ให้บริการโดย อเมริกาเวสต์แอร์ไลน์
อลาสกาแอร์ไลน์
แอร์แคนาดา
แอร์ทรานแแอร์เวย์
อาคารผู้โดยสาร และสายการบิน > อาคารผู้โดยสาร 1 > อาคารเทียบเครื่องบิน ซี

เดลต้า แอร์ไลน์
เดลต้าคอนเนคชั่น ให้บริการโดย สกายเวสต์
เดลต้าคอนเนคชั่น ให้บริการโดย แอตแลนติกเซาเวสต์แอร์ไลน์
นอร์ทเวสต์แอร์ไลน์
ฟรอนเทียร์แอร์ไลน์
ฮาวายเอียนแอร์ไลน์
อาคารผู้โดยสาร และสายการบิน > อาคารผู้โดยสาร 2

หลักจากที่เปิดใช้อาคารผู้โดยสารระหว่างประเทศ ในปีพ.ศ. 2543 ก็ได้ปิดอาคารผู้โดยสาร 2 เพื่อเริ่มดำเนินการปรับปรุงใหม่
อาคารผู้โดยสาร และสายการบิน > อาคารผู้โดยสาร 3 > อาคารเทียบเครื่องบิน อี (อเมริกันแอร์ไลน์)

มิดเวสต์แอร์ไลน์
อเมริกันแอร์ไลน์
อเมริกันอีเกิล
อาคารผู้โดยสาร และสายการบิน > อาคารผู้โดยสาร 3 > อาคารเทียบเครื่องบิน เอฟ (ยูไนเต็ดแอร์ไลน์)

ยูไนเต็ดแอร์ไลน์
เท็ด ให้บริการโดย ยูไนเต็กแอร์ไลน์
ยูไนเต็ดเอ็กซ์เพรส ให้บริการโดย สกายเวสต์
อาคารผู้โดยสาร และสายการบิน > อาคารผู้โดยสารระหว่างประเทศ > อาคารเทียบเครื่องบิน เอ

โกเรียนแอร์
คาเธย์แปซิฟิก
เคแอลเอ็ม
แควนตัส
เจ็ตบลูแอร์เวย์
เจ็ตแอร์เวย์
เจแปนแอร์ไลน์
ไชน่าแอร์ไลน์
ทีเอซีเอ
นอร์ธเวสต์แอร์ไลน์
บริติช แอร์เวย์
เบลแอร์
ระดับแอร์ไลน์
ฟิลิปปินส์แอร์ไลน์
เม็กซิกานา
เวียดนามแอร์ไลน์
เวอร์จิ้น แอตแลนติก แอร์เวย์
สปิริตแอร์ไลน์
อลาสกาแอร์ไลน์
แอร์ฟรานซ์
แอร์ลินกัส
อาคารผู้โดยสาร และสายการบิน > อาคารผู้โดยสารระหว่างประเทศ > อาคารเทียบเครื่องบิน จี

ยูไนเต็ดแอร์ไลน์
เท็ด ให้บริการโดย ยูไนเต็ดแอร์ไลน์
ลุฟต์ฮันซา
สิงคโปร์แอร์ไลน์
ออลนิปปอนแอร์เวย์
อีวาแอร์
เอเชียน่าแอร์ไลน์
แอร์ไชน่า
แอร์นิวซีแลนด์
แอร์อินเดีย
แหล่งข้อมูลอื่น

ท่าอากาศยานนานาชาติซานฟรานซิสโก (อังกฤษ)
อาคารผู้โดยสาร 1
อาคารผู้โดยสาร 3
อาคารผู้โดยสารระหว่างประเทศ
สโตอา

สโตอาแห่งแอตทาลอสที่ได้รับการบูรณะในเอเธนส์
สโตอา (อังกฤษ: stoa) ในสถาปัตยกรรมกรีกโบราณ คือทางเดินมีหลังคาหรือมุขเสาเรียง โดยทั่วไปเป็นทางเดินในที่สาธารณะ สโตอาในยุคแรกจะเปิดโล่งที่ทางเข้าที่มีเสาเรียงราย ซึ่งส่วนใหญ่มักเป็นหัวเสาแบบดอริก เรียงรายอยู่ด้านข้างของอาคาร สร้างบรรยากาศที่ปลอดภัย โอบล้อม และปกป้อง
วิทยาลัยนานาชาติ มหาวิทยาลัยศิลปากร

| --- | --- |
Silpakorn University International College

สถาปนา: พ.ศ. 2546
คณบดี: ผู้ช่วยศาสตราจารย์ ดร. สมพิศ ขัตติยพิกุล
ที่อยู่: 72 อาคารโทรคมนาคมบางรัก ชั้น 8-9, ถนนเจริญกรุง แขวงสี่พระยา เขตบางรัก กรุงเทพมหานคร 10500
วารสาร: SUIC วารสารวิชาการนานาชาติ
สี:   สีแดงชาด
มาสคอต: พระคเณศ
เว็บไซต์: www.suic.su.ac.th
วิทยาลัยนานาชาติ มหาวิทยาลัยศิลปากร (อังกฤษ: Silpakorn University International College; อักษรย่อ: SUIC) เป็นคณะวิชาลำดับที่ 14 ของมหาวิทยาลัยศิลปากร ก่อตั้งขึ้นเมื่อ พ.ศ. 2546
ประวัติ

มหาวิทยาลัยศิลปากร ได้ตระหนักถึงอิทธิพลของโลกาภิวัฒน์ที่มีบทบาทเพิ่มมากขึ้น และส่งผลกระทบต่อสังคมในยุคปัจจุบัน จึงได้ก่อตั้ง "วิทยาลัยนานาชาติ" ขึ้นใน พ.ศ. 2546 เพื่อนำเสนอหลักสูตรที่มีคุณภาพและที่ดำเนินการเรียนการสอนเป็นภาษาอังกฤษ ในช่วงระยะแรกของการดำเนินการวิทยาลัยนานาชาติเปิดดำเนินการเรียนการสอน ณ วิทยาเขตสารสนเทศเพชรบุรี ในปีการศึกษา 2546 ต่อมาได้ขยายพื้นที่การศึกษามายังสำนักงานอธิการบดี ตลิ่งชัน ในปีการศึกษา 2548 และได้เช่าพื้นที่ในบริเวณใกล้เคียงกับสำนักงานอธิการบดี ตลิ่งชัน และในปีการศึกษา 2561 วิทยาลัยนานาชาติได้เช่าพื้นที่ ณ อาคาร กสท.โทรคมนาคม (บางรัก) เพื่อเพิ่มประสิทธิภาพการเรียนการสอนหลักสูตรของทุกหลักสูตร เนื่องจากอยู่ในที่ตั้งของพื้นที่ธุรกิจ เอื้อให้นักศึกษามีโอกาสศึกษาดูงาน หรือฝึกประสบการณ์ในสถานประกอบการ ยังมีสิ่งอำนวยความสะดวกอื่นๆ ให้กับนักศึกษา เช่น  แหล่งเรียนรู้ด้านการออกแบบและความคิดสร้างสรรค์ (TCDC: Thailand Creative & Design Center)
วิทยาลัยนานาชาติ ได้เปิดหลักสูตรการจัดการโรงแรม ระดับปริญญาตรี (ปริญญาร่วม 2 สถาบัน) โดยร่วมมือกับสถาบันวาแตล ประเทศฝรั่งเศส โดยในปีแรก มีนักเรียนทั้งหมด 30 คน ต่อมาใน พ.ศ. 2547 ได้เปิดหลักสูตรเพิ่ม 2 หลักสูตรคือ หลักสูตรปริญญาตรีสาขาการออกแบบสื่อสารดิจิทัล (ปริญญาร่วม 2 สถาบัน) โดยร่วมมือกับมหาวิทยาลัยเบอร์มิงแฮมซิตี้ ประเทศอังกฤษ และหลักสูตรปริญญาโทบริหารธุรกิจ สาขาการโรงแรมและการท่องเที่ยว (เป็นหลักสูตรปริญญาโทร่วม 2 สถาบัน โดยร่วมกับสถาบันวาแตล ประเทศฝรั่งเศส) ปริญญาโทการจัดการธุรกิจระหว่างประเทศ โดยร่วมมือจัด Work Study Tour กับมหาวิทยาลัยเทคโนโลยีซิดนีย์ ประเทศออสเตรเลีย
ในวงการการโรงแรม องค์กรและบริษัทต่าง ๆ ยอมรับถึงคุณภาพ และความสามารถของนักเรียนจากวิทยาลัยนานาชาติ และในขณะเดียวกันก็ชื่นชมกับหลักสูตรการเรียนการสอนที่มีประสิทธิภาพ ด้วยเหตุนี้ วัตถุประสงค์หลักของวิทยาลัยนานาชาติคือการนำเสนอ และสอนหลักสูตรมืออาชีพที่มีประสิทธิภาพอย่างต่อเนิ่อง และขยายเพิ่มมากขึ้นในอนาคตอันใกล้นี้ อีกเป้าหมายหนึ่งของวิทยาลัยฯ คือการทำงานอย่างใกล้ชิดกับโรงเรียน หน่วยงานราชการและเอกชน โดยการนำเสนอหลักสูตรการอบรมต่าง ๆ
หน่วยงาน

สำนักงานวิทยาลัย
สาขาวิชาบริหารธุรกิจ
สาขาวิชาศิลปะและการออกแบบ
สาขาวิชาภาษา
หลักสูตร

| ปริญญาตรี | ปริญญาโท | ปริญญาเอก |
| --- | --- | --- |
|  หลักสูตรบริหารธุรกิจบัณฑิต (บธ.บ.) สาขาวิชาการจัดการโรงแรม (หลักสูตรนานาชาติ)  สาขาวิชาการจัดการตราสินค้าหรูหรา (หลักสูตรนานาชาติ)  สาขาวิชาการตลาดการจัดงานและกิจกรรมสันทนาการ (หลักสูตรนานาชาติ) หลักสูตรศิลปบัณฑิต (ศล.บ.) สาขาวิชาการออกแบบสื่อสารดิจิทัล (หลักสูตรนานาชาติ) |  หลักสูตรบริหารธุรกิจมหาบัณฑิต (บธ.ม.) สาขาวิชาการจัดการโรงแรมและการท่องเที่ยว (หลักสูตรนานาชาติ)  สาขาวิชาธุรกิจระหว่างประเทศ (หลักสูตรนานาชาติ) |  หลักสูตรปรัชญาดุษฎีบัณฑิต (ปร.ด.) สาขาวิชาธุรกิจระหว่างประเทศ (หลักสูตรนานาชาติ) |
ทำเนียบคณบดี

| รายนามคณบดีวิทยาลัยนานาชาติ> ลำดับ | รายนามคณบดีวิทยาลัยนานาชาติ> คณบดี | รายนามคณบดีวิทยาลัยนานาชาติ> วาระการดำรงตำแหน่ง |
| --- | --- | --- |
| 1 | อาจารย์ พุฒ วีระประเสริฐ | รักษาการคณบดีวิทยาลัยนานาชาติ 28 กุมภาพันธ์ พ.ศ. 2546 – 14 กรกฎาคม พ.ศ. 2547 |
| 2 | ผู้ช่วยศาสตราจารย์ ดร. สมพิศ ขัตติยพิกุล | 15 กรกฎาคม พ.ศ. 2547 – 14 กรกฎาคม พ.ศ. 2551   15 กรกฎาคม พ.ศ. 2551 – 14 กรกฎาคม พ.ศ. 2555   15 กรกฎาคม พ.ศ. 2559 – ปัจจุบัน |
| 3 | รองศาสตราจารย์ ดร. เกษร จันทร์ศิริ | 15 กรกฎาคม พ.ศ. 2555 – 14 กรกฎาคม พ.ศ. 2559 |

หมายเหตุ ตำแหน่งทางวิชาการในระหว่างที่ดำรงตำแหน่งในขณะนั้น
ดูเพิ่ม

มหาวิทยาลัยศิลปากร
สถาบันอุดมศึกษานานาชาติ
รายชื่อคณะบริหารธุรกิจและการบัญชีในประเทศไทย
รายชื่อคณะศิลปกรรมศาสตร์ในประเทศไทย
จังหวัดปกครองตนเองชนชาติหุย หลินเซี่ย

| จังหวัดหลินเซี่ย 临夏州 · لٍ‌ثِيَا جِوْ‎ |
| --- | --- |
จังหวัดปกครองตนเอง
จังหวัดปกครองตนเองชนชาติหุย หลินเซี่ย 临夏回族自治州 لٍ‌ثِيَا خُوِزُوْ زِجِ‌جِوْ‎
มัสยิดในหลินเซี่ย
ที่ตั้งของจังหวัดหลินเซี่ย (สีเหลือง) ในมณฑลกานซู (เทาอ่อน) และประเทศจีน
พิกัด: 35°36′06″N 103°12′37″E﻿ / ﻿35.6018°N 103.2104°E﻿ / 35.6018; 103.2104
ประเทศ: จีน
มณฑล: กานซู
ศูนย์กลาง: หลินเซี่ย
พื้นที่
 • ทั้งหมด: 8,169 ตร.กม. (3,154 ตร.ไมล์)
ประชากร (2010)
 • ทั้งหมด: 1,946,677 คน
เขตเวลา: UTC+8 (เวลามาตรฐานจีน)
รหัส ISO 3166: CN-GS-29
เว็บไซต์: www.linxia.gov.cn
หลินเซี่ย (จีนตัวย่อ: 临夏; จีนตัวเต็ม: 臨夏; พินอิน: Línxià; เสี่ยวเอ้อร์จิง: لٍ‌ثِيَا‎) ชื่อเดิม เหอโจว (จีน: 河州; พินอิน: Hézhōu; เวด-ไจลส์: Ho-chou) เป็นจังหวัดปกครองตนเองแห่งหนึ่งในมณฑลกานซู ประเทศจีน ตั้งอยู่ทางใต้ของนครหลานโจว ทางตะวันตกติดมณฑลชิงไห่ โดยเป็นจังหวัดปกครองตนเองของชนชาติหุย คือชาวจีนฮั่นที่นับถือศาสนาอิสลาม และยังมีอำเภอปกครองตนเองของชนชาติตงเซียง ซาลาร์ และเป่าอันซึ่งนับถือศาสนาอิสลามอีกสองแห่งขึ้นกับจังหวัดหลินเซี่ย
เขตการปกครอง

จังหวัดหลินเซี่ยมีการแบ่งเขตการปกครองเป็น 1 นครระดับอำเภอ, 5 อำเภอ และ 2 อำเภอปกครองตนเอง ได้แก่
| แผนที่ |
| --- | --- | --- | --- | --- | --- | --- |
  นครหลินเซี่ย อำเภอหลินเซี่ย อำเภอคังเล่อ อำเภอหย่งจิ้ง อำเภอกว่างเหอ อำเภอเหอเจิ้ง อำเภอตงเซียง อำเภอจีฉือชาน เขตสงวนธรรมชาติ ไท่จื่อชาน 
| ชื่อ | อักษรจีน | พินอิน | เสี่ยวเอ้อร์ | ประชากร ค.ศ. 2010 (คน) | พื้นที่ (ตร.กม.) | ความหนาแน่น (คน/ตร.กม.) |
| นครหลินเซี่ย | 临夏市 | Línxià Shì | لٍِ‌ثِيَا شِ‎ | 274,466 | 88 | 3,189 |
| อำเภอหลินเซี่ย | 临夏县 | Línxià Xiàn | لٍ‌ثِيَا ثِيًا‎ | 326,123 | 1,212 | 269 |
| อำเภอคังเล่อ | 康乐县 | Kānglè Xiàn | کَانْ‌لِ ثِيًآ‎ | 233,173 | 1,361 | 171 |
| อำเภอหย่งจิ้ง | 永靖县 | Yǒngjìng Xiàn | یٌ‌ڭٍـْ ثِيًا‎ | 180,161 | 1,863 | 97 |
| อำเภอกว่างเหอ | 广河县 | Guǎnghé Xiàn | قُوَانْ‌حَ ثِيًا‎ | 227,466 | 556 | 409 |
| อำเภอเหอเจิ้ง | 和政县 | Hézhèng Xiàn | حَ‌جٍْ ثِيًا‎ | 185,083 | 960 | 193 |
| อำเภอปกครองตนเองตงเซียง | 东乡族自治县 | Dōngxiāngzú Zìzhìxiàn | دْوثِيَانٌ‌زُو زِجِ‌ثِيًا‎ | 284,507 | 1,467 | 194 |
| อำเภอปกครองตนเองชนชาติเป่าอัน ตงเซียง และซาลาร์ จีฉื่อชาน | 积石山保安族 东乡族撒拉族自治县 | Jīshíshān Bǎo'ānzú Dōngxiāngzú Sālāzú Zìzhìxiàn | ڭِ‌شِ‌شًا بَوْاًزُو دْوثِيَانْ‌زُو سَالَازُو زِجِ‌ثِيًا‎ | 235,698 | 910 | 259 |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จังหวัดปกครองตนเองชนชาติหุย หลินเซี่ย
สวัสดิ์ ตันติสุข

| สวัสดิ์ ตันติสุข ม> ป.ช., ม.ว.ม. |
| --- | --- |

เกิด: 24 เมษายน พ.ศ. 2468 ตำบลบางแค อำเภอภาษีเจริญ จังหวัดธนบุรี (ปัจจุบันอยู่ในเขตบางแค กรุงเทพมหานคร)
เสียชีวิต: 4 สิงหาคม พ.ศ. 2552 (84 ปี)
สาเหตุเสียชีวิต: ติดเชื้อในกระแสโลหิต
สัญชาติ: ไทย
พลเมือง: ไทย
การศึกษา: อนุปริญญาศิลปบัณฑิต
ศิษย์เก่า: มหาวิทยาลัยศิลปากร
อาชีพ: ศิลปิน จิตรกร
ปีปฏิบัติงาน: พ.ศ. 2491 – 2552
องค์การ: กรมศิลปากร
มีชื่อเสียงจาก: ผู้อุทิศตนเพื่อเผยแพร่และพัฒนางานศิลปกรรมของไทย
ผลงานเด่น: ชีวิตใต้ร่มไม้ ทะเลยามราตรี
คู่สมรส: ปราณี ศรีวิภาต
บุตร: 1 คน
บิดามารดา: คิ่ว ตันติสุข แม้น ตันติสุข
ครอบครัว: ตันติสุข
รางวัล: ศิลปินแห่งชาติ สาขาทัศนศิลป์ (จิตรกรรม) – พ.ศ. 2534
สวัสดิ์ ตันติสุข (24 เมษายน พ.ศ. 2468 – 4 สิงหาคม พ.ศ. 2552) ศิลปินแห่งชาติ สาขาทัศนศิลป์ (จิตรกรรม) ประจำปี พ.ศ. 2534 ราชบัณฑิต สำนักศิลปกรรมประเภทวิจิตรศิลป์ สาขาจิตรกรรม อาจารย์สวัสดิ์เป็นศิลปินอาวุโสคนสำคัญ ผู้บุกเบิกศิลปะสมัยใหม่ของประเทศ มีผลงานจิตกรรมดีเด่นเป็นที่ยอมรับของวงการศิลปะทั้งในอดีตและปัจจุบัน ได้สร้างสรรค์ผลงานศิลปะอย่างต่อเนื่องเป็นเวลายาวนานกว่า 65 ปี การบุกเบิกงานจิตรกรรมที่สำคัญ คือ ได้สร้างสรรค์ผลงานจากแบบที่เป็นรูปธรรมเข้าสู่แบบนามธรรมซึ่งมีผลต่อพัฒนาการด้านจิตรกรรมของศิลปินรุ่นหลังเป็นอย่างมาก ทำให้ศิลปินไทยประสบความสำเร็จในวงการศิลปะนานาชาติ และยังได้อุทิศตนให้กับการสอนและการเผยแพร่ศิลปะโบราณและสมัยใหม่ให้แก่นักศึกษาในสถาบันการศึกษาและประชาชนทั่วไป ได้ร่วมแสดงผลงานในการแสดงศิลปกรรมแห่งชาติ ศิลปะนานาชาติ และการแสดงศิลปะอื่นๆ มากมายจนถึงปัจจุบัน ผลงานศิลปะและวิชาการทางศิลปะเป็นประโยชน์ต่อสังคมในทางสร้างสรรค์เป็นอย่างมาก
การศึกษาและการทำงาน

สวัสดิ์ ตันติสุข สำเร็จการศึกษา ระดับ ป.ป.ช. จากโรงเรียนเพาะช่าง กรุงเทพมหานคร เมื่อ พ.ศ. 2485 อนุปริญญาศิลปบัณฑิต สาขาจิตรกรรมและประติมากรรม จาก มหาวิทยาลัยศิลปากร เมื่อ พ.ศ. 2488  ต่อมา ได้ไปศึกษาต่อด้านจิตรกรรมในต่างประเทศที่สถาบันศิลปะแห่งกรุงโรม ประเทศอิตาลี  (Academy of Fine Arts, Rome) และได้รับประกาศนียบัตรจิตรกรรม เมื่อ พ.ศ. 2503
หลังจบการศึกษาจากมหาวิทยาลัยศิลปากร นายสวัสดิ์ ตันติสุขได้เริ่มเข้ารับราชการในตำแหน่งช่างตรีในแผนกหัตถศิลป์ กองสถาปัตยกรรม ในกรมศิลปากร ต่อมา ได้เลื่อนเป็นหัวหน้าแผนกกลาง ในสังกัดมหาวิทยาลัยศิลปากรเมื่อ พ.ศ. 2497 อีก 7 ปี ต่อมา คือ ใน พ.ศ.  2504 อาจารย์สวัสดิ์ก็ได้การเลื่อนเป็นอาจารย์ใหญ่โรงเรียนช่างศิลป์ กรมศิลปากร ได้ดำรงตำแหน่งนี้อยู่ถึง 14 ปี จึงได้รับการเลื่อนเป็นผู้อำนวยการวิทยาลัยช่างศิลป์ในกรมศิลปากร อาจารย์สวัสดิ์ ตันติสุขได้ดำรงตำแหน่งนี้ตลอดมาจนเกษียณอายุราชการในปี พ.ศ. 2528 ในตำแหน่งช่างศิลป์ระดับ 9
ผลงาน

แม้อาจารย์สวัสดิ์ ตันติสุขจะปฏิบัติงานในหน้าที่ของข้าราชการอย่างเต็มเวลา แต่ท่านก็ยังใช้เวลานอกราชการสร้างสรรค์ผลงานที่มีคุณภาพออกมาอย่างต่อเนื่อง ผลงานหลายชิ้นของท่านได้รับการยกย่องผ่านการประกวดในระดับชาติ ดังนี้
รางวัลในการแสดงศิลปกรรมแห่งชาติ สาขาจิตรกรรม ได้รับเกียรติเป็นศิลปินชั้นเยี่ยม พ.ศ. 2498
รางวัลเหรียญทอง การแสดงงานจิตรกรรม เมืองราเวนนา อิตาลี พ.ศ. 2502
รางวัลที่ 1  ประเภทจิตรกรรมมหาวิทยาลัยแห่งกรุงโรม พ.ศ. 2503
รางวัลที่ 2 การแสดงศิลปะระหว่างชาติ ไซ่งอน พ.ศ. 2505
แสดงงานจิตรกรรมที่ได้รับเชิญจากกลุ่ม ส่วนราชการต่างๆทั้งในและต่างประเทศ
เกียรติคุณที่ได้รับ

ผลงานต่างๆ รวมทั้งการทำงานเพื่อถ่ายทอดและเผยแพร่งานในสาขาจิตรกรรม อาจารย์สวัสดิ์ ตันติสุขได้สรรค์สร้างผลงานทางศิลปออกมาเป็นจำนวนมากอย่างต่อเนื่องที่ ทำให้อาจารย์ได้รับการยกย่องเป็นอย่างสูง ดังนี้
ศิลปินชั้นเยี่ยม (สาขาจิตรกรรม) จาก การแสดงงานศิลปกรรมแห่งชาติ พ.ศ. 2498
ปริญญาดุษฎีบัณฑิตกิตติมศักดิ์ (จิตรกรรม) จาก มหาวิทยาลัยศิลปากร พ.ศ. 2527
ศิลปินแห่งชาติ สาขาทัศนศิลป์ (จิตรกรรม) พ.ศ. 2534
ราชบัณฑิตสำนักศิลปกรรม ( ประเภทวิจิตรศิลป์ จิตรกรรม) พ.ศ. 2535
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2544 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขาวิจิตรศิลป์
พ.ศ. 2517 –  เหรียญจักรพรรดิมาลา (ร.จ.พ.)
พ.ศ. 2522 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
บั้นปลายชีวิต

แม้จะอยู่ในวัยของผู้สูงอายุ อาจารย์สวัสดิ์ ตันติสุข ก็ยังคงมีความสนใจและมีบทบาทในวงการศิลปะอยู่อย่างสม่ำเสมอ ยังคงเป็นสมาชิกสมาคมจิตรกรรมสีน้ำอาเซียนและสมาคมศิลปะในประเทศ ฯลฯ ท่านยังคงเข้าร่วมประชุมราชบัณฑิตยสถานอย่างสม่ำเสมอเดือนละ 2 ครั้ง และยังคงนำเสนอบทความที่น่าสนใจหรือสิ่งที่ค้นพบจากการค้นคว้าวิจัยต่อที่ประชุมสำนักศิลปกรรมอยู่อย่างสม่ำเสมอ
สะพานอุบลรัตน์

| สะพานอุบลรัตน์ |
| --- | --- |

เส้นทาง: ถนนอัษฎางค์ และถนนราชินี
ข้าม: คลองคูเมืองเดิม
ที่ตั้ง: แขวงพระบรมมหาราชวัง และแขวงวังบูรพาภิรมย์ เขตพระนคร กรุงเทพมหานคร
ชื่ออื่น: สะพานหัวตะเฆ่
ตั้งชื่อตาม: พระอรรคชายาเธอ พระองค์เจ้าอุบลรัตนนารีนาค กรมขุนอรรควรราชกัลยา
ผู้ดูแล: กรุงเทพมหานคร
สถานะ: เปิดใช้งาน
เหนือน้ำ: สะพานมอญ
ท้ายน้ำ: อุโมงค์รถไฟฟ้ามหานคร สายเฉลิมรัชมงคล
ข้อมูลจำเพาะ
ประเภท: สะพานแบบโค้ง
วัสดุ: คอนกรีตเสริมเหล็ก
ความยาว: 25 เมตร
ความกว้าง: 10.2 เมตร
ความสูง: 1.5 เมตร
ทางเดิน: 2
ประวัติ
วันเปิด: 27 เมษายน พ.ศ. 2456


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: สะพานอุบลรัตน์
ขึ้นเมื่อ: 16 พฤศจิกายน พ.ศ. 2531
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000031
 
 
 
ที่ตั้ง

ป้ายสะพานอุบลรัตน์
สะพานอุบลรัตน์ เป็นสะพานข้ามคลองคูเมืองเดิม เชื่อมถนนอัษฎางค์และถนนราชินี ตั้งอยู่ระหว่างแขวงพระบรมมหาราชวังกับแขวงบูรพาภิรมย์ เขตพระนคร กรมศิลปากรประกาศขึ้นทะเบียนโบราณสถาน เมื่อปี พ.ศ. 2531
เดิมรู้จักในชื่อ สะพานหัวตะเฆ่ หรือ สะพานหัวจรเข้ เนื่องจากราวสะพานเดิมทำเป็นรูปจระเข้ สร้างขึ้นในปี พ.ศ. 2455 ในรัชสมัยรัชกาลที่ 6 สร้างขึ้นเป็นที่ระลึกแด่พระอรรคชายาเธอ พระองค์เจ้าอุบลรัตนนารีนาค กรมขุนอรรควรราชกัลยา พระอรรคชายาเธอในรัชกาลที่ 5 ในโอกาสพระราชทานเพลิงศพ ณ พระเมรุท้องสนามหลวงในปี ร.ศ. 132 แต่หลังจากได้รับพระราชทานทรัพย์แล้ว ถ้าก่อสร้างสะพานขึ้นใหม่ทั้งหมดจะไม่ทันกำหนดการพระเมรุ จึงเลือกที่จะสร้างแทนสะพานเก่าซึ่งคือ สะพานหัวจระเข้ มีพิธีเปิดสะพานเมื่อวันที่ 27 เมษายน พ.ศ. 2456
ลักษณะเป็นสะพานคอนกรีตเสริมเหล็ก มีความกว้าง 8.5 เมตร ยาว 25.0 เมตร ทางเท้ากว้างด้านละ 1.7 เมตร ราวสะพานสูง 1.5 เมตร มีผังโค้งเป็นครึ่งวงกลม ลูกกรงปูนปั้นเป็นลูกมะหวดกลม พนักเหนือลูกกรงประดับด้วยลายดาราแบบไทย มีแผ่นจากรึกชื่อสะพานและปีพุทธศักราช 2455 อยู่กึ่งกลางราวสะพานทั้งสองข้าง ทั้งด้านนอกและด้านในทั้งสองข้าง มีลายดอกอุบลในกรอบสีเหลี่ยมประดับอยู่ในแผ่นจารึก
ภวัต จิตต์สว่างดี

| ภวัต จิตต์สว่างดี |
| --- | --- |
ชื่อเกิด: ภวัต จิตต์สว่างดี
เกิด: 22 มีนาคม พ.ศ. 2543 (24 ปี) กรุงเทพมหานคร ประเทศไทย
ส่วนสูง: 185 เซนติเมตร
การศึกษา: มหาวิทยาลัยศรีนครินทรวิโรฒ วิทยาลัยนวัตกรรมสื่อสารสังคม
อาชีพ: นักแสดง, นายแบบ, พิธีกร
ปีที่แสดง: พ.ศ. 2559 - ปัจจุบัน
ผลงานเด่น:   เฟรม - Make It Right the Series รักออกเดิน  ธันวา/ธัญกร - เขามาเชงเม้งข้าง ๆ หลุมผมครับ  ดิว - ดิว ไปด้วยกันนะ  นาวา - เธอเขาเงาแค้น  ภัทร - แค่เพื่อนครับเพื่อน  ภูเขา - หนังรักเรื่องที่แล้ว 10 Years Ticket  ปกรณ์/กร - สองเดือด เลือดเดียวกัน  ก้อง - คนกลางแล้วไง  โด่ง - รักแรกโคตรลืมยาก  มิน - Kidnap ลับ-จ้าง-รัก  ซัน - คนน่ารักมักใจร้าย 
สังกัด: จีเอ็มเอ็มทีวี
เว็บไซต์: www.ohmpawat.net
รางวัล
ชมรมวิจารณ์บันเทิง: นักแสดงสมทบชายยอดเยี่ยม  พ.ศ. 2562 - ดิว ไปด้วยกันนะ
ภวัต จิตต์สว่างดี (เกิด 22 มีนาคม พ.ศ. 2543) ชื่อเล่น โอม เป็นนักแสดงชาวไทย เริ่มเข้าสู่วงการบันเทิงจากการแสดงนำ ในบท เฟรม ซีรีส์เรื่อง Make It Right the Series รักออกเดิน ในปี พ.ศ. 2559 ปัจจุบันเป็นนักแสดงสังกัด จีเอ็มเอ็มทีวี
ประวัติ

ภวัตเกิดเมื่อวันที่ 22 มีนาคม พ.ศ. 2543 ที่กรุงเทพมหานคร จบการศึกษาชั้นประถมศึกษาจากโรงเรียนโชคชัย มัธยมศึกษาตอนต้นจากโรงเรียนสตรีวิทยา 2 และมัธยมศึกษาตอนปลายจากโรงเรียนอัสสัมชัญ และจบการศึกษา สาขาภาพยนตร์และสื่อดิจิทัล เอกการแสดงและกำกับการแสดงภาพยนตร์ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ มีน้องชาย 1 คนชื่อ ธนัท จิตต์สว่างดี ชื่อเล่น ไทยแลนด์
ภวัตเริ่มเป็นที่รู้จักอย่างกว้างขวางในบท ดิว ภาพยนตร์เรื่อง ดิวไปด้วยกันนะ สร้างโดย ซีเจ เมเจอร์ เอ็นเตอร์เทนเม้นท์ ซึ่งเป็นก้าวแรกในการเข้าสู่วงการภาพยนตร์ไทย และเข้าเป็นนักแสดงสังกัด จีเอ็มเอ็มทีวี จากการชักชวนของ สถาพร พานิชรักษาพงศ์ และได้รับบทบาทเป็นนักแสดงนำซีรีส์เรื่องแรกภายใต้สังกัด จีเอ็มเอ็มทีวี ในบท ธันวา หรือ ธัญกร ซีรีส์เรื่อง เขามาเชงเม้งข้าง ๆ หลุมผมครับ และมีผลงานการแสดงภายใต้สังกัด จีเอ็มเอ็มทีวี อย่างต่อเนื่อง
ผลงาน

ภวัตมีผลงานเด่นในบท ภัทร จากซีรีส์เรื่อง แค่เพื่อนครับเพื่อน BAD BUDDY SERIES เป็นละครชุด (ซีรีส์) แนวโรแมนติก คอมเมดี้-ดราม่า นำแสดงโดย ภวัต จิตต์สว่างดี (โอม) รับบท ภัทร และกรภัทร์ เกิดพันธุ์ (นนน) รับบท ปราณ กำกับการแสดงโดย นพณัช ชัยวิมล ผลิตโดย จีเอ็มเอ็มทีวี ออกอากาศทุกวันศุกร์ ในช่วงเดือนตุลาคม 2564 ถึงมกราคม 2565 ทางช่อง จีเอ็มเอ็ม 25 โดยเผยแพร่เวอร์ชันเต็มทางวีทีวี
วันที่ 15 พฤศจิกายน พ.ศ. 2564 ซีรีส์ แค่เพื่อนครับเพื่อน BAD BUDDY SERIES ได้เป็นซีรีส์วายอันดับ 1 บน วีทีวี และเป็นอันดับ 1 ในหมวดซีรีส์/ละครไทย ในวันที่ 23 พฤศจิกายน พ.ศ. 2564 หลังจากนั้นได้ทำลายสถิติกลายเป็นซีรีส์ที่มียอดวิวสูงสุดอันดับ 1 บนแอป วีทีวี เมื่อวันที่ 13 ธันวาคม พ.ศ. 2564 หลังจากเผยแพร่ตอนที่ 7 อีกทั้งยังติดเทรนทวิตเตอร์อันดับหนึ่งในไทยและอันดับสี่ของโลกในการออกอากาศตอนแรก (ตอน 1) และยังคงติดเทรนทวิตเตอร์ทั่วโลกเรื่อยมาตลอดทุกสัปดาห์ที่ออกอากาศ ส่งผลให้เกิดกระแสเรตติ้ง โอมนนน, OhmNanon และ BadBuddySeries ติดเทรนทวิตเตอร์ในหลายประเทศทุกสัปดาห์ที่ออกอากาศ โดยคว้า 2 รางวัลจาก WeTV AWARDS 2021 ที่สุดความบันเทิงแห่งเอเชีย (1)ที่สุดซีรีส์และละครไทย (2)ที่สุดซีรีส์วาย และคว้า 1 รางวัลจาก คมชัดลึก อวอร์ด ครั้งที่ 18 สาขา ละครไทย/ซีรีส์ไทยยอดนิยม
ผลงาน > ซีรีส์/ละคร

| ปี พ> ศ. | ชื่อเรื่อง | บทบาท | ตัวละคร | ออกอากาศ |
| --- | --- | --- | --- | --- |
| 2559 | Make It Right the Series รักออกเดิน | เฟรม | นักแสดงนำ | ช่อง 9 เอ็มคอต เอชดี, ไลน์ทีวี |
| 2559 | War of High School the Series สงครามไฮสคูล | ปอนด์ | นักแสดงนำ | ช่อง 9 เอ็มคอต เอชดี, ไลน์ทีวี |
| 2559 | หลอน เดอะซีรีส์ ตอน เพื่อนผีเพื่อนหลอน | เตอร์ | นักแสดงนำ | ช่อง 9 เอ็มคอต เอชดี |
| 2560 | Make It Right the Series รักออกเดิน 2 | เฟรม | นักแสดงนำ | ไลน์ทีวี |
| 2560 | สยาม 13 ชั่วโมง | อิ๊ก | นักแสดงนำ | เอไอเอสเพลย์ |
| 2560 | Enough เมื่อไหร่จะพอ ตอน รอ | โอม | นักแสดงนำ | ยูทูบ |
| 2561 | Beauty Boy ผู้ชายขายสวย | ปอนด์ | นักแสดงสมทบ | ช่อง 3 เอสดี |
| 2561 | Bangkok Ghost Stories ตอน คนแบกผี | มอส | นักแสดงนำ | ช่อง 3 เอชดี |
| 2562 | Make It Live: On The Beach | เฟรม | นักแสดงรับเชิญ | ไลน์ทีวี |
| 2562 | เขามาเชงเม้งข้าง ๆ หลุมผมครับ | ธันวา/ธัญกร | นักแสดงนำ | จีเอ็มเอ็ม 25, ไลน์ทีวี |
| 2562 | Blacklist นักเรียนลับ บัญชีดำ | ไฮไลท์ | นักแสดงนำ | จีเอ็มเอ็ม 25, ไลน์ทีวี |
| 2563 | The Shipper จิ้นนายกลายเป็นฉัน | เขตต์ | นักแสดงนำ | จีเอ็มเอ็ม 25, ไลน์ทีวี |
| 2564 | เธอเขาเงาแค้น An Eye For An Eye | นาวา | นักแสดงสมทบ | จีเอ็มเอ็ม 25, ไลน์ทีวี |
| 2564 | แค่เพื่อนครับเพื่อน BAD BUDDY SERIES | ภัทร | นักแสดงนำ | จีเอ็มเอ็ม 25, วีทีวี |
| 2565 | Vice Versa รักสลับโลก | เทสส์ | นักแสดงรับเชิญ | จีเอ็มเอ็ม 25, ยูทูป |
| 2565 | คลับสะพานฟาย 2 Class ซิฟาย ตอน กิ๊กซ่อนแอบ | แบงค์ | นักแสดงนำ | เอไอเอส เพลย์ |
| 2565 | หนังรักเรื่องที่แล้ว 10 Years Ticket | ภูเขา | นักแสดงนำ | จีเอ็มเอ็ม 25 |
| 2566 | สองเดือด เลือดเดียวกัน Double Savage | ปกรณ์ / กร | นักแสดงนำ | จีเอ็มเอ็ม 25 |
| 2566 | Our Skyy 2 ตอน แค่เพื่อนครับเพื่อน | ภัทร | นักแสดงนำ | จีเอ็มเอ็ม 25 |
| 2566 | Wednesday Club คนกลางแล้วไง | ก้อง | นักแสดงนำ | จีเอ็มเอ็ม 25 |
| 2567 | รักแรก โคตรลืมยาก เดอะซีรีส์ | โด่ง | นักแสดงสมทบ | จีเอ็มเอ็ม 25 |
| 2567 | Kidnap ลับ จ้าง รัก | มิน | นักแสดงนำ | จีเอ็มเอ็ม 25 |
| 2567 | คนน่ารักมักใจร้าย | ซัน | นักแสดงนำ | Mono Original |
ผลงาน > ภาพยนตร์

| ปี พ> ศ. | ชื่อเรื่อง | บทบาท | ตัวละคร | ผู้ผลิต |
| --- | --- | --- | --- | --- |
| 2561 | Cross-Dimension Love | Xiao Ou | รับเชิญ | ต่างประเทศ |
| 2562 | ดิว ไปด้วยกันนะ | ดิว | แสดงนำ | ซีเจ เมเจอร์ เอ็นเตอร์เทนเม้นท์ |
| 2566 | รักแรก โคตรลืมยาก | โด่ง | แสดงนำ | จีเอ็มเอ็มทีวี |
ผลงาน > โฆษณา

| ปี พ> ศ. | ผลิตภัณฑ์ | ผู้ผลิต | แสดงร่วมกับ |
| --- | --- | --- | --- |
| 2562 | เอส เพลย์ ฮันนี่ เลมอน | บริษัท ไทยดริ้งค์ จำกัด | ไม่ระบุ |
| 2563 | โครงการคนละครึ่ง | กระทรวงการคลัง, ธนาคารกรุงไทย | ทอย ปฐมพงศ์, ไวท์ ณวัชร์, พลอยภัช ภัชธร |
| 2564 | โครงการคนละครึ่ง | กระทรวงการคลัง, ธนาคารกรุงไทย | ทอย ปฐมพงศ์, ไวท์ ณวัชร์, พลอยภัช ภัชธร |
| 2564 | นีเวีย ไมเซล่า วอเตอร์ | บริษัท ไบเออร์สด๊อรฟ (ประเทศไทย) จำกัด | นนน กรภัทร์ เกิดพันธุ์ |
| 2565 | เอส | บริษัท ไทยดริ้งค์ จำกัด | นนน กรภัทร์ เกิดพันธุ์ |
| 2565 | Cathy doll | บริษัท คาร์มาร์ท จำกัด (มหาชน) | นนน กรภัทร์ เกิดพันธุ์ |
ผลงาน > พิธีกร

| ปี พ> ศ. | รายการ | ดำเนินรายการร่วมกับ | ผู้ผลิต | ออกอากาศ | วันที่ออกอากาศ | อ้างอิง |
| --- | --- | --- | --- | --- | --- | --- |
| 2565 | OHM NANON UPVEL | นนน กรภัทร์ เกิดพันธุ์ | จีเอ็มเอ็มทีวี | ช่องยูทูบ GMMTV Official | 28 มีนาคม 2565 - ปัจจุบัน | เว็บไซต์ |
ผลงาน > มิวสิควีดีโอ

| ปี พ> ศ. | เพลง | ศิลปิน | หมายเหตุ | ผู้ผลิต |
| --- | --- | --- | --- | --- |
| 2559 | เชื่อว่ารักแท้มีจริง | กันอชิ อชิรวิชย์ | Ost.Make it Right รักออกเดิน | จีเอ็มเอ็มทีวี เรคคอร์ด |
| 2559 | ความรักทั้งเจ็ด | รวมศิลปิน | Ost.Make it Right รักออกเดิน | จีเอ็มเอ็ม แกรมมี่ |
| 2559 | ยาพิษ | กันต์สมาย | Ost.สงครามไฮสคูล | จีเอ็มเอ็มทีวี เรคคอร์ด |
| 2559 | รอเธอเปิด | อาร์ม วีรยุทธ,เชอรีน ณัฐจารี | Ost.สงครามไฮสคูล | จีเอ็มเอ็มทีวี เรคคอร์ด |
| 2562 | บอกตัวเอง | โป่ง หินเหล็กไฟ | Ost.ดิว ไปด้วยกันนะ | ซีเจ เมเจอร์เอ็นเตอร์เทนเม้นท์ |
| 2562 | ให้รักปรากฏ | บอย ตรัย ภูมิรัตน | Ost.เขามาเชงเม้งข้าง ๆ หลุมผมครับ | จีเอ็มเอ็มทีวี เรคคอร์ด |
| 2562 | ปก | แกงส้ม ธนทัต | Ost.Blacklist นักเรียนลับ บัญชีดำ | จีเอ็มเอ็มทีวี เรคคอร์ด |
| 2563 | แคร์ไกลไกล | ละอองฟอง | Ost.จิ้นนายกลายเป็นฉัน | จีเอ็มเอ็มทีวี เรคคอร์ด |
| 2563 | ฉันเป็นของเธอทุกวัน | ฟอร์ด อรัญญ์ | Ost.จิ้นนายกลายเป็นฉัน | จีเอ็มเอ็มทีวี เรคคอร์ด |
| 2564 | จักรวาลที่ฉันต้องการมีแค่เธอ (My Universe is You) | นนน กรภัทร์ | NANON KORAPAT | จีเอ็มเอ็มทีวี เรคคอร์ด |
| 2564 | จะไม่บอกใครละกัน ว่าเธอชอบฉันก่อน (SECRET) | คชา นนทนันท์ | Ost.แค่เพื่อนครับเพื่อนBAD BUDDY SERIES | จีเอ็มเอ็มทีวี เรคคอร์ด |
| 2564 | แค่เพื่อนมั้ง (Just Friend?) | นนน กรภัทร์ | Ost.แค่เพื่อนครับเพื่อนBAD BUDDY SERIES | จีเอ็มเอ็มทีวี เรคคอร์ด |
| 2565 | เพลงที่เพิ่งเขียนจบ (OUR SONG) | นนน กรภัทร์ | Ost.แค่เพื่อนครับเพื่อนBAD BUDDY SERIES | จีเอ็มเอ็มทีวี เรคคอร์ด |